3.  การประกอบธุรกิจของแต่ละสายผลิตภัณฑ์

    0.  ลักษณะของผลิตภัณฑ์

บริษัทฯ ประกอบธุรกิจหลักในการผลิตและจำหน่ายผลิตภัณฑ์ยางในและยางนอก ดังนี้

- รถจักรยานทั่วไป จักรยานเสือภูเขา รถเข็นสำหรับคนพิการ เป็นต้น

- รถจักรยานยนต์ เช่น จักรยานยนต์ทั่วไป รถจักรยานยนต์ความเร็วสูง สกูดเตอร์ โมโตครอส
เป็นต้น

- รถขนส่งขนาดเล็กเช่น รถเข็น รถลาก รถยก รถแทรคเตอร์ รถตุ๊กตุ๊ก รถที่ใช้ในการเกษตร
รถกอล์ฟ

- รถที่ใช้วิ่งชายหาด-ไต่เขา

ผลิตภัณฑ์ยางนอกยางนอกเป็นผลิตภัณฑ์ที่มีมูลค่าการจำหน่ายทั้งในประเทศและต่างประเทศสูงที่สุดของบริษัทฯ
ในปี 2551 บริษัทฯ มีรายได้จากการจำหน่ายยางนอกคิดเป็นสัดส่วนประมาณร้อยละ
78.24ของยอดขายทั้งหมด

ผลิตภัณฑ์ยางใน มีหลายขนาดและชนิดที่หลากหลายเพื่อตอบสนองความต้องการของลูกค้าได้หลายกลุ่ม

ในปี 2551 บริษัทฯ มีรายได้จากการจำหน่ายยางในคิดเป็นสัดส่วนร้อยละ 21.05
ของยอดขายทั้งหมด

วัตถุดิบและสินค้ากึ่งสำเร็จรูป ในปี 2551 บริษัทฯ มีรายได้จากการจำหน่ายคิดเป็นสัดส่วนร้อยละ
0.71 ของยอดขายทั้งหมด

สัญญาต่าง ๆ ที่เกี่ยวข้องกับการประกอบธุรกิจของแต่ละสายผลิตภัณฑ์

ทางบริษัทฯ มีการทำสัญญาการให้ความช่วยเหลือทางด้านเทคนิคต่อกันกับบริษัทแม่และบริษัทต่าง ๆ
ซึ่งสาระสำคัญส่วนใหญ่จะเน้นในเรื่องการพัฒนาผลิตภัณฑ์ ขั้นตอนการผลิต และเครื่องจักร
สัญญาร่วมมือทางเทคนิคที่สำคัญ ๆ ได้แก่

1. Trademark License Agreement เป็นสัญญาที่บริษัทแม่คือ HFR ทำกับบริษัทฯ
มีผลบังคับใช้ตั้งแต่วันที่ 27 สิงหาคม 2548 ระยะเวลา 3
ปีเมื่อหมดสัญญาหากไม่มีการบอกเลิกจากฝ่ายใดฝ่ายหนึ่งก็จะถือว่าเป็นการต่อสัญญาโดยอัตโนมัติในแบบครั้งละ
1 ปี ใจความสำคัญของสัญญาจะกล่าวถึงสิทธิที่บริษัทฯ สามารถใช้เครื่องหมายการค้า “DURO”
เพื่อจำหน่ายทั้งภายในประเทศและต่างประเทศ โดยที่บริษัทฯจะต้องเสียค่าธรรมเนียมร้อยละ 0.5
ของยอดขายผลิตภัณฑ์ภายใต้เครื่องหมายการค้า “DURO”
ในการใช้เครื่องหมายการค้าดังกล่าวตามสัญญานี้ให้กับบริษัทแม่

2. Technical Cooperation Agreement
เป็นสัญญาความร่วมมือทางด้านเทคนิคระหว่างบริษัทแม่คือ HFR กับบริษัทฯ มีผลบังคับใช้ตั้งแต่วันที่
27 สิงหาคม 2548 ระยะเวลา 3
ปีเมื่อหมดสัญญาหากไม่มีการบอกเลิกฝ่ายใดฝ่ายหนึ่งก็จะถือว่าเป็นการต่อสัญญาโดยอัตโนมัติในแบบครั้งละ
1 ปี ใจความสำคัญของสัญญาจะกล่าวถึงสิทธิที่บริษัทฯ
จะได้รับการถ่ายทอดเทคโนโลยีการผลิตจากผลการวิจัยของบริษัทแม่ ได้แก่ การออกแบบโรงงาน
การใช้เครื่องจักรและอุปกรณ์ที่ใช้ในการผลิต ขั้นตอนการผลิต สูตรผสมวัตถุดิบ
การฝึกอบรมบุคลากรการพัฒนาผลิตภัณฑ์และการใช้เครื่องหมายการค้าเพื่อจำหน่ายทั้งภายในประเทศและต่างประเทศ
โดยที่บริษัทฯ จะต้องจ่ายค่าธรรมเนียมให้กับบริษัทแม่เป็นรายปี ปีละ 50,000
เหรียญดอลลาร์สหรัฐอเมริกา

3. Technical Aid Agreement เป็นสัญญาความร่วมมือทางด้านเทคนิคระหว่าง บริษัท
Sumitomo Rubber Industries Ltd. กับ บริษัทแม่ ซึ่งมีผลครอบคลุมไปถึงบริษัทในเครือด้วย
มีผลบังคับใช้ตั้งแต่วันที่ 1 กรกฎาคม 2549 ระยะเวลา 3 ปี
เมื่อหมดสัญญาหากไม่มีการบอกเลิกจากฝ่ายใดฝ่ายหนึ่งก็จะถือว่าเป็นการต่อสัญญาโดยอัตโนมัติ
ในแบบครั้งละ 3 ปี ใจความสำคัญของสัญญาจะกล่าวถึงการถ่ายถอดเทคโนโลยีการผลิตจากกับบริษัท
Sumitomo Rubber ประเทศญี่ปุ่นในเรื่องของเครื่องจักรอุปกรณ์ที่ใช้ในการผลิต ขั้นตอนการผลิต
สูตรผสมวัตถุดิบ การควบคุมการผลิต และ การฝึกอบรมบุคลากรสำหรับผลิตภัณฑ์ที่ระบุไว้ในสัญญา*
โดยที่ Sumitomo Rubber อนุญาตให้ใช้เครื่องหมายการค้า ซึ่งปัจจุบันใช้เครื่องหมายการค้า
“DUNLOP” เพื่อการผลิตและจำหน่ายทั้งภายในประเทศและต่างประเทศ
โดยบริษัทฯจะต้องจ่ายค่าธรรมเนียมให้กับบริษัท Sumitomo Rubber ร้อยละ 0.40
ของยอดขายของผลิตภัณฑ์ที่ระบุไว้ในสัญญา*ต่อปี และ
ค่าธรรมเนียมการใช้เครื่องหมายการค้าร้อยละ 1.5 – 3
ของยอดขายของผลิตภัณฑ์ภายใต้เครื่องหมายการค้า “DUNLOP” และค่าช่างเทคนิค 43,000
เหรียญดอลลาร์สหรัฐอเมริกาต่อคนต่อปี

หมายเหตุ *ผลิตภัณฑ์ที่ระบุไว้ในสัญญา หมายถึง ยางรถจักรยานยนต์ที่ขอบล้อมากกว่า 12
นิ้วขึ้นไปและยางรถวิ่ง

บนชายหาด, รถที่ใช้วิ่งไต่เขา

การตลาดและภาวะการแข่งขัน

  []กลยุทธ์ทางการตลาดของบริษัทฯ

ตลาดในประเทศ

กลุ่มลูกค้าเป้าหมายของบริษัทฯ มี 2 กลุ่มคือ

1. กลุ่มผู้ผลิต (Original Equipment Manufacturer) หรือที่เรียกว่า
“OEM”รถจักรยานและรถจักรยานยนต์รายใหญ่ในประเทศ โดยขายตรงให้กับผู้ผลิตรถจักรยานชั้นนำ
ได้แก่ LA BICYCLE , SIAM CYCLE และ KAMAR MOBILITY เป็นต้น
ภายใต้เครื่องหมายการค้า DURO และรถจักรยานยนต์ชั้นนำได้แก่ THAI HONDA , THAI YAMAHA
, KAWASAKI , ASIAN HONDA เป็นต้น ภายใต้เครื่องหมายการค้า DUNLOP ในปี 2551
มีส่วนแบ่งการตลาดประมาณร้อยละ 26.43

2. กลุ่มตลาดทดแทนยางที่สึกหรอ (Replacement Equipment Market) หรือที่เรียกว่า “REP”
เพื่อเปลี่ยนยางเส้นต่อไปโดยขายยางรถจักรยานยนต์ผ่านตัวแทนจำหน่าย ได้แก่ บริษัทโยโก อัลลอย
วีลส์ จำกัด, หจก.จูนเจริญยนต์, บริษัท เอเชียแพค อิมพอร์ต เอ็กซ์พอร์ต (ไทยแลนด์) จำกัด,
บริษัท คิว ไทร์ แอนด์ วีลส์ อินเตอร์เนชั่นแนล จำกัด และ หจก.ซิริเรซซิ่ง

บริษัทฯ เป็นผู้ทำตลาดภายในประเทศเองโดยใช้กลยุทธ์ทางการตลาดที่สำคัญ คือ
การเน้นด้านคุณภาพของสินค้า โดยผลิตภัณฑ์ของบริษัทฯ ได้รับการรับรองระบบคุณภาพมาตรฐานสากล
ISO 9001: 2000 และการใช้เครื่องหมายการค้าซึ่งเป็นที่ยอมรับ ได้แก่ “DURO” “Q-UICK”
และ “DUNLOP” โดยบริษัทฯ มีความสัมพันธ์กับกลุ่มบริษัท Sumitomo Rubber
ซึ่งมีความสัมพันธ์กับบริษัทผู้ผลิตรถจักรยานยนต์ชาวญี่ปุ่นด้วยกัน
ทำให้มีโอกาสได้รับคำสั่งซื้อมีความเป็นไปได้สูง
เป็นการเพิ่มความมั่นใจในการขยายตลาดยางรถจักรยานยนต์ในประเทศให้สูงขึ้นได้ บริษัทฯ
กำหนดราคาขายภายในประเทศเอง ไม่ได้มีการแทรกแซงจากบริษัทแม่แต่อย่างไร ซึ่งบริษัทฯ
กำหนดราคาจากต้นทุนการผลิต
และสภาพการแข่งขันและการตลาดภายในประเทศเป็นปัจจัยหลักในการพิจารณา

ตลาดต่างประเทศ

เนื่องจากบริษัทฯ และบริษัทในเครือต่างก็ผลิตผลิตภัณฑ์ยางนอกและยางในเหมือนกัน
เพื่อไม่ให้เกิดการทับซ้อนและความขัดแย้งทางผลประโยชน์ระหว่างบริษัทในเครือบริษัทแม่จึงได้มีนโยบายการแบ่งประเภทผลิตภัณฑ์
และตลาดของบริษัทในเครือขึ้น ซึ่งเป็นนโยบายที่บริษัทแม่เพื่อใช้เป็นแนวปฏิบัติดัง ต่อไปนี้

+-------+---+-----+-------+----------+-----------+-------+------+------+
|       |   |     | Pr    |          |           | M     |      |      |
|       |   |     | oduct |          |           | arket |      |      |
|       |   |     | Cat   |          |           |       |      |      |
|       |   |     | egori |          |           |       |      |      |
|       |   |     | es/Se |          |           |       |      |      |
|       |   |     | gment |          |           |       |      |      |
|       |   |     | ation |          |           |       |      |      |
+-------+---+-----+-------+----------+-----------+-------+------+------+
|       |   |     | HFR   | HFT      | HFC       | HFR   | HFT  | HFC  |
+-------+---+-----+-------+----------+-----------+-------+------+------+
| ย     |   | ประ | ร     | ระดับ     | ระด       | ไต้หวัน | ประ  | ป    |
| างรถจ |   | เภท | ะดับสูง | กลาง-ล่าง | ับกลาง-ล่าง |       | เทศไ | ระเท |
| ักรยาน |   |     |       |          |           | ยุโรป  | ทย,ย | ศจีน, |
|       |   |     |       |          |           |       | ุโรป, |      |
|       |   |     |       |          |           |       | อา   | อเ   |
|       |   |     |       |          |           |       | เซียน | มริกา |
|       |   |     |       |          |           |       | และท |      |
|       |   |     |       |          |           |       | ั่วโลก |      |
+-------+---+-----+-------+----------+-----------+-------+------+------+
|       |   | ชนิด | Skin  | ยางดำ    | ยางดำ     |       |      |      |
|       |   |     | wall  |          |           |       |      |      |
|       |   |     | tire  |          |           |       |      |      |
|       |   |     |       |          |           |       |      |      |
|       |   |     | ยาง   |          |           |       |      |      |
|       |   |     | นอกไม |          |           |       |      |      |
|       |   |     | ่ต้องใส |          |           |       |      |      |
|       |   |     | ่ยางใน |          |           |       |      |      |
+-------+---+-----+-------+----------+-----------+-------+------+------+
|       |   |     | คุณ    | ยางสี     | ยางสี      |       |      |      |
|       |   |     | ภาพสูง |          |           |       |      |      |
+-------+---+-----+-------+----------+-----------+-------+------+------+
|       |   |     |       |          |           |       |      |      |
+-------+---+-----+-------+----------+-----------+-------+------+------+
| ยางร  |   | ประ | ร     | ระด      | ระด       | ไ     | ปร   | ป    |
| ถจักรย |   | เภท | ะดับสูง | ับสูง-กลาง | ับกลาง-ล่าง | ต้หวัน, | ะเทศ | ระเท |
| านยนต์ |   |     |       |          |           |       | ไทย, | ศจีน, |
|       |   |     |       |          |           | เ     | เอ   |      |
|       |   |     |       |          |           | อเชีย, | เชีย, | แอฟ  |
|       |   |     |       |          |           |       |      | ริกา, |
|       |   |     |       |          |           | ตะ    | ตะวัน |      |
|       |   |     |       |          |           | วันออก | ออกก | ตะว  |
|       |   |     |       |          |           |       | ลาง, | ันออก |
|       |   |     |       |          |           | กลาง, |      | กลาง |
|       |   |     |       |          |           |       | ยุโรป |      |
|       |   |     |       |          |           | แอ    |      |      |
|       |   |     |       |          |           | ฟริกา, |      |      |
|       |   |     |       |          |           |       |      |      |
|       |   |     |       |          |           | ยุโรป  |      |      |
+-------+---+-----+-------+----------+-----------+-------+------+------+
|       |   | ชนิด | ควา   | ความเ    | ความ      |       |      |      |
|       |   |     | มเร็วม | ร็วน้อยกว่า | เร็วน้อยกว่า |       |      |      |
|       |   |     | ากกว่า |          |           |       |      |      |
+-------+---+-----+-------+----------+-----------+-------+------+------+
|       |   |     | 180   | 180      | 180 กม/ชม |       |      |      |
|       |   |     | กม/ชม | กม/ชม    |           |       |      |      |
+-------+---+-----+-------+----------+-----------+-------+------+------+
|       |   |     |       |          |           |       |      |      |
+-------+---+-----+-------+----------+-----------+-------+------+------+
| ยางร  |   | ประ | ร     | ระดับล่าง  | ระดับสูง    | ไต    | ปร   | ประเ |
| ถอุตสา |   | เภท | ะดับสูง |          |           | ้หวัน,ท | ะเทศ | ทศจีน |
| หกรรม |   |     |       |          |           | ั่วโลก, | ไทย, |      |
|       |   |     |       |          |           |       |      | อเ   |
|       |   |     |       |          |           | ต     | ท    | มริกา |
|       |   |     |       |          |           | ะวันออ | ั่วโลก |      |
|       |   |     |       |          |           | กกลาง | (อเ  |      |
|       |   |     |       |          |           | ,     | มริกา |      |
|       |   |     |       |          |           |       | ยุโรป |      |
|       |   |     |       |          |           | อเมริก | และ  |      |
|       |   |     |       |          |           | าเหนือ | ญี่ปุ่น) |      |
+-------+---+-----+-------+----------+-----------+-------+------+------+
|       |   | ชนิด | รถบร  | รถเข็น    | รถบรร     |       |      |      |
|       |   |     | รทุกขน | รถตัดหญ้า  | ทุกขนาดใหญ่ |       |      |      |
|       |   |     | าดใหญ่ | รถพ่วงเล็ก |           |       |      |      |
|       |   |     |       |          | รถพ       |       |      |      |
|       |   |     | โ     |          | ่วงขนาดใหญ่ |       |      |      |
|       |   |     | ฟร์คลิฟ |          |           |       |      |      |
|       |   |     |       |          | Mobil     |       |      |      |
|       |   |     | รถแ   |          | home      |       |      |      |
|       |   |     | ข่งเล็ก |          |           |       |      |      |
+-------+---+-----+-------+----------+-----------+-------+------+------+
|       |   |     |       |          |           |       |      |      |
+-------+---+-----+-------+----------+-----------+-------+------+------+
|       |   | ประ | ระด   | ระดับกลาง | ระดับกลาง  |       |      |      |
|       |   | เภท | ับกลาง | (CD)     | (CL)      |       |      |      |
|       |   |     | (CL)  |          |           |       |      |      |
+-------+---+-----+-------+----------+-----------+-------+------+------+
|       |   | ชนิด | ควา   | ความ     | ความ      |       |      |      |
|       |   |     | มเร็วม | เร็วต่ำกว่า | เร็วมากกว่า |       |      |      |
|       |   |     | ากกว่า | 60 กม/ชม | 60 กม/ชม  |       |      |      |
|       |   |     | 100   |          |           |       |      |      |
|       |   |     | กม/ชม |          |           |       |      |      |
+-------+---+-----+-------+----------+-----------+-------+------+------+
|       |   |     |       |          |           |       |      |      |
+-------+---+-----+-------+----------+-----------+-------+------+------+

หมายเหตุ - HFR หมายถึงบริษัท ฮั้วฟง รับเบอร์ อินดัสทรี จำกัด
ซึ่งเป็นบริษัทแม่ตั้งอยู่ที่ประเทศไต้หวัน

- HFT หมายถึงบริษัท ฮั้วฟง รับเบอร์ (ไทยแลนด์) จำกัด (มหาชน)

- HFC หมายถึงบริษัท ฮั้วฟง รับเบอร์ (ประเทศจีน) จำกัด

-   ตลาดระดับสูง (High-end) หมายถึง ตลาดยางรถยนต์
    และยางอุตสาหกรรมที่ต้องใช้เทคโนโลยีขั้นสูง การผลิต เช่น ยาง Skin wall
    ที่มีน้ำหนักเบา ทนทานต่อแรงกระแทก เหมาะสำหรับจักรยานแข่งขัน
    รวมถึงยางนอกแบบไร้ยางใน ซึ่งเหมาะกับจักรยานฟรีสไตล์ และจักรยานไต่เขา ทั้งนี้มี
    ราคาเป็นตัวแบ่งคุณภาพของสินค้าด้วย

-   ตลาดระดับกลาง-ล่าง (Mid-Low end) หมายถึง ตลาดยางจักรยาน และจักรยานยนต์
    (รวมทั้งยางรถอุตสาหกรรม) ของผู้บริโภคทั่วไป เช่น รถจักรยานยนต์
    ที่ไม่ได้มีการใช้ความเร็วมาก, ราคาไม่แพง, รวมทั้งไม่ต้องคำนึงถึงน้ำหนักเพื่อการแข่งขัน
    อย่างไรก็ตาม การผลิตได้ถูกควบคุม มาตรฐานโลกดังที่กล่าวมา
    ประเภทของผลิตภัณฑ์มีหลากหลายชนิด รวมทั้งแบบการ Design ความเร็วของยานพาหนะ
    และราคาจึงเป็นตัวแบ่งกลุ่มตลาดที่ชัดเจน

บริษัทในเครือแต่ละบริษัทมีกลุ่มเป้าหมายการตลาดที่ชัดเจน
ซึ่งมาจากการกำหนดนโยบายจากบริษัทแม่เพื่อป้องกันของการแย่งลูกค้ากันเองของบริษัทในเครือ
อย่างไรก็ตามถึงแม้ดูเหมือนว่าจะมีการคาบเกี่ยวของบริษัทในเครือ เช่น บริษัท HFT และบริษัท
HFC ซึ่งผลิตยางรถจักรยานยนต์ ในระดับกลางถึงล่าง เหมือนกัน
แต่มีฐานลูกค้าที่ต่างกันอย่างชัดเจน กล่าวคือ บริษัท HFT มีฐานลูกค้าใหญ่จากประเทศไทย
และทวีปยุโรป ในขณะที่ HFC มีกลุ่มลูกค้าจาก จีนและสหรัฐอเมริกาเป็นฐาน

ในขณะเดียวกันบริษัทแม่ จะเชี่ยวชาญการผลิตยางรถจักรยาน ยางรถจักรยานยนต์
และยางรถอุตสาหกรรม ในระดับที่ต้องใช้เทคโนโลยีสูง ซึ่งก็ทำให้สินค้ามีคุณภาพสูงขึ้น
และราคาก็แตกต่างออกไป กลุ่มเป้าหมายของบริษัทแม่จึงแตกต่างจากบริษัท HFT และ HFC
อย่างสิ้นเชิง

กล่าวโดยสรุป บริษัทแม่ (HFR) มีนโยบายในการกำหนดกลุ่มลูกค้าของแต่ละสาขา
ตลอดจนราคาของสินค้าที่จะเสนอขายไปยังประเทศต่าง ๆ โดยมีบริษัท HFA เป็นศูนย์กลาง
ในการจัดจำหน่ายสินค้าให้แก่ฐานลูกค้าในประเทศสหรัฐอเมริกา

บริษัทฯ มีการส่งออกให้กลุ่มลูกค้า 2 กลุ่มใหญ่ดังนี้

1.  กลุ่มลูกค้าซึ่งสนับสนุนโดยบริษัทแม่

บริษัทแม่จะเป็นผู้ส่งรายชื่อลูกค้ามาให้ตามประเภทของผลิตภัณฑ์ที่บริษัทฯ ผลิตได้
และกลุ่มตลาดที่ได้กำหนดไว้ตามตารางที่กล่าวไว้ข้างต้น ทั้งนี้บริษัทฯ
จะเป็นผู้ส่งสินค้าและเรียกเก็บเงินโดยตรงจากลูกค้า ซึ่งลูกค้ากลุ่มนี้จะครอบคลุมทั้งยุโรป อเมริกา
และแอฟริกา เป็นต้น ลูกค้าที่สำคัญได้แก่บริษัท Ralf Bohle ซึ่งเป็นบริษัท Trading Company
ตั้งอยู่ในประเทศเยอรมัน โดยมีการร่วมกันออกแบบผลิตภัณฑ์กับบริษัทฯ และให้บริษัทฯ เป็นผู้ผลิต
และบริษัท Ralf Bohle จะเป็นผู้ออกค่าใช้จ่ายสำหรับค่าแบบพิมพ์ (Mould) รวมถึง Michelin
ซึ่งเป็นลูกค้า

สำคัญอีกรายหนึ่ง ตั้งอยู่ในประเทศฝรั่งเศส โดยมีผลิตภัณฑ์หลัก ๆ ที่บริษัทฯ ผลิตคือ
ยางรถจักรยานระดับกลาง-สูง รวมถึงยางรถจักรยานยนต์ด้วย

2.  กลุ่มลูกค้าต่างประเทศที่บริษัทฯ สามารถหาได้เอง

บริษัทฯ
สามารถทำตลาดต่างประเทศเองได้ในกรณีทีผลิตภัณฑ์ที่ส่งไปจำหน่ายและตลาดไม่ทับซ้อนกับบริษัทในเครือ
ได้แก่ กลุ่มอินโดไชน่า อาเซียน ยุโรป ตะวันออกกลาง แอฟริกา อีกทั้งลูกค้าที่สำคัญได้แก่ บริษัท
Decathlon ซึ่งอยู่ในประเทศฝรั่งเศส โดยบริษัทฯ
เป็นผู้กำหนดราคาและผ่านการทบทวนจากบริษัทแม่
ในกรณีที่เป็นตลาดต่างประเทศที่บริษัทแม่เป็นผู้จัดหา แต่ไม่มีการคิดค่าธรรมเนียมการจัดหา ทั้งนี้
เพื่อเป็นการควบคุมไม่ให้มีการแข่งขันในเรื่องราคาระหว่างบริษัทในกลุ่มและเพื่อให้ราคาผลิตภัณฑ์สอดคล้องกับสภาวะการแข่งขันกับตลาดโลกด้วยโดยปัจจัยสำคัญที่ใช้ในการกำหนดราคา
ได้แก่ ต้นทุนของวัตถุดิบ ลักษณะผลิตภัณฑ์และระดับราคาของผลิตภัณฑ์แบบเดียวกันกับคู่แข่ง
ราคาตลาดและสภาวะตลาดในขณะนั้น ๆ เป็นต้น

3.3 ภาวะอุตสาหกรรม

-   การแข่งขัน

ภาวะการแข่งขันในประเทศ

  1. ตลาด OEM ( Original Equipment Manufacturer )

ตลาดรถจักรยานยนต์ปี 2551 ปิดตัวเลขยอดจดทะเบียนด้วยปริมาณทั้งสิ้นประมาณ 1,703,000 คัน
ซึ่งเมื่อเปรียบเทียบกับปี 2550 แล้วมีอัตราเพิ่มขึ้น 6.5%
ซึ่งเป็นผลมาจากปัจจัยบวกที่สำคัญคือสภาวะพืชผลทางการเกษตรมีราคาปรับตัวสูงขึ้นซึ่งส่งผลให้กลุ่มผู้บริโภคในระดับรากหญ้าอันเป็นกลุ่มเป้าหมายหลักของตลาดรถจักรยานยนต์มีกำลังซื้อมากขึ้นด้วย
นอกจากนั้นแล้วยังเกิดจากปัจจัยด้านราคาน้ำมันที่สูงขึ้นอย่างต่อเนื่อง
ทำให้ผู้บริโภคหันมาให้ความสนใจใช้รถจักยานยนต์ในชีวิตประจำวันมากขึ้นตามไปด้วย

ตลาดรถจักรยานยนต์แบบ Automatic
มีอัตราการขยายตัวเพิ่มขึ้นสาเหตุเพราะบริษัทผู้ผลิตปรับกลยุทธ์ทางการตลาดโดยเปิดตัวผลิตภัณฑ์และปรับเปลี่ยนโฉมใหม่ในรถประเภทนี้ให้มีความสดใสทันสมัยมากยิ่งขึ้นตลอดจนกิจกรรมส่งเสริมการขายที่จัดขึ้นอย่างต่อเนื่องตลอดทั้งปี

ในปัจจุบันประเทศจีนและประเทศอินเดียจะยังมีบทบาทสำคัญในฐานะที่เป็นประเทศผู้บริโภค
เนื่องจากการเติบโตของอุตสาหรรมยานยนต์ทั้งสองประเทศมีแนวโน้มขยายตัวอย่างต่อเนื่อง
คาดว่าประเทศจีนจะเป็นประเทศผู้ผลิตที่มีบทบาทสำคัญมากในอนาคต

ส่วนสภาพตลาดในปี 2552 นั้น
คาดว่าพฤติกรรมการบริโภคจะมีการไตร่ตรองสูงมากยิ่งขึ้นเพื่อมุ่งเน้นในสิ่งที่จะก่อให้เกิดอรรถประโยชน์สูงสุด

2. ตลาดทดแทน REP ( Replacement Equipment Market )

เป็นตลาดที่มีสินค้าหลากหลายยี่ห้อเข้ามาทำการตลาด
จึงเป็นตลาดที่มีการแข่งขันค่อนข้างสูงในเรื่องของราคา เนื่องมาจากบริษัทผู้ผลิตขนาดย่อม
ที่มีโอกาสปรับตัวดีขึ้นเล็กน้อย จึงทำให้ยางที่เข้ามาทำตลาดมีหลายระดับคุณภาพ
และราคามีทั้งยางระดับล่าง ระดับกลาง และยางระดับสูง
ทั้งนี้บริษัทฯจึงเน้นทำการตลาดยางในระดับสูง (DUNLOP BRAND) และยางระดับกลาง (DURO
BRAND & Q-UICK BRAND) เป็นหลัก

ในปี 2551 ที่ผ่านมา
การนำเข้ายางในรถจักรยานยนต์จากประเทศจีนซึ่งมีราคาต่ำเข้ามาจำหน่ายในประเทศมีการชะลอตัวลง
เนื่องจากสำนักงานมาตรฐานผลิตภัณฑ์อุตสาหกรรมมีการประกาศมาตรฐานบังคับให้ยางในรถจักรยานยนต์เป็นสินค้าควบคุมการผลิตภายใต้มาตรฐานอุตสาหกรรม
(มอก.)

ทั้งนี้บริษัทยังคงรักษาคุณภาพ และพัฒนาสมรรถนะของผลิตภัณฑ์อย่างต่อเนื่อง
เพื่อให้ผู้บริโภคประทับใจ และเชื่อมั่นในผลิตภัณฑ์ของบริษัทฯ ตลอดไป

ภาวะการแข่งขันต่างประเทศ

บริษัทฯ มีการส่งออกครอบคลุมไปทั่วโลกทั้งเอเชีย ยุโรปและสหรัฐอเมริกา โดยบริษัทฯ
มียอดขายจากการส่งออกในสินค้าประเภทยางนอกเพิ่มขึ้นทุกปี
โดยมีปัจจัยที่สนับสนุนให้การส่งออกของบริษัทฯ เป็นไปด้วยดีหลายประการ เช่น

- การมีเครื่องหมายการค้าเป็นที่ยอมรับไปทั่วโลก

  - การสนับสนุนทางการตลาดจากบริษัทแม่และบริษัทในกลุ่มซึ่งมีความเชี่ยวชาญและดำเนินงานใน

  ธุรกิจนี้มาเป็นเวลานาน

- การที่สินค้ามีคุณภาพเป็นที่ยอมรับและสามารถแข่งขันกับตลาดโลกได้

อย่างไรก็ตาม เนื่องจากปัจจุบันมีการแข่งขันด้านราคาค่อนข้างสูง
ทั้งนี้เนื่องจากคู่แข่งจากประเทศจีนมีกำลังการผลิตสูง ประกอบกับต้นทุนต่ำ
ทำให้ราคาขายจากประเทศจีนต่ำมาก โดยเฉพาะการแข่งขันเปิดตลาดในแถบอาเซียน
ซึ่งมีความยากลำบากในการแข่งขันด้านราคา
ทำให้การเปิดตัวเครื่องหมายการค้าของบริษัทต้องปรับแผนงานเพื่อให้สอดคล้องกับตลาด
และยอดขายเป็นไปตามเป้าหมายที่วางไว้ ทั้งนี้ บริษัทฯ
จึงมีแนวทางการแข่งขันโดยใช้คุณภาพและบริการที่ดีเป็นจุดขายเพื่อให้สามารถรักษาฐานลูกค้าเดิมไว้ได้
ขณะเดียวกันบริษัทมีแผนการประชาสัมพันธ์ขยายตลาดให้ผลิตภัณฑ์เป็นที่รู้จักมากยิ่งขึ้นและได้รับความเชื่อถือจากตลาดโลกต่อไป

3.4 แนวโน้มของอุตสาหกรรม

รถจักรยาน จักรยานยนต์ และรถอุตสาหกรรมจากผู้ผลิตรายอื่น ๆในประเทศจีน,
อินโดนีเซีย,เวียดนามและอีกหลายประเทศ ทางบริษัทฯ จะมีแผนการเพิ่มผลิตภัณฑ์ใหม่ ๆ
และคงไว้ซึ่งคุณภาพเป็นหลัก เพื่อสามารถเข้าไปมีส่วนแบ่งตลาด โดยเฉพาะอย่างยิ่ง
ตลาดระดับกลางและระดับล่าง ทั้งนี้เพื่อที่จะหลีกเลี่ยงการแข่งขันการตัดราคา อีกทั้ง บริษัทฯ
กำลังเผชิญกับการแข่งขันกันอย่างรุนแรงในตลาด สำหรับทั้งยางนอกและยางใน บริษัทฯ
จะต้องเพิ่มระดับของผลิตภัณฑ์สู่ตลาดระดับสูงตามวิธีการดังนี้ :

  - การพัฒนาผลิตภัณฑ์ใหม่

  - การพัฒนารูปแบบของการบรรจุหีบห่อ

  - การรักษาคุณภาพให้ดีที่สุด

  - การเข้าถึงความพึงพอใจของลูกค้า

ภายในประเทศ

ปริมาณการใช้ยางนอกและยางในรถจักรยานยนต์และรถจักรยานก็ขึ้นอยู่กับภาวะของอุตสาหกรรมการผลิตรถจักรยานยนต์และรถจักรยานรวมทั้งสภาวะเศรษฐกิจโดยรวมด้วยสำหรับโครงสร้างฐานการลงทุนและการผลิตของอุตสาหกรรมจักรยานยนต์ของไทยในปัจจุบันยังคงเป็นกลุ่มผู้ผลิตจากญี่ปุ่นที่บริษัทแม่มีอิทธิพลในการกำหนดบทบาทและทิศทางทั้งด้านกลยุทธ์ในการออกแบบสินค้าและกลยุทธ์การแข่งขันแต่ทั้งนี้บริษัทผู้ผลิตรถจักรยานยนต์ต่างๆ
ได้ก่อตั้งฝ่าย R&D เพื่อพัฒนาและวิจัยผลิตภัณฑ์ของตัวเองให้เหมาะสมกับตลาดในเมืองไทย

ต่างประเทศ

อัตราการจำหน่ายในประเทศและส่งออกทั้งยางนอกและยางในรถจักรยาน ยนต์มีการขยับตัวสูงขึ้น
ซึ่งจะเป็นผลมาจากการขายในช่วงครึ่งปีแรกของปี 2551
โดยเป็นยอดที่สูงขึ้นต่อเนื่องมาตั้งแต่ปลายปีที่ผ่านมาอันเป็นผลมาจากตลาดรถจักรยานยนต์มีการขยายตัวขึ้น
เนื่องจากภาวะราคาพืชผลทางการเกษตรมีราคาดี
ปัจจัยด้านราคาน้ำมันที่มีการปรับตัวสูงขึ้นตลอดเวลาจึงทำให้ผู้บริโภคหันมาให้ความสนใจใช้รถจักรยานยนต์กันมากขึ้นด้วย

ดัชนีความเชื่อมั่นภาคอุตสาหกรรมปรับตัวลดลง ซึ่งเป็นการปรับตัวลดลงเกือบเข้าใกล้จุดต่ำสุดที่ระดับ
71.4 ในเดือนพฤษภาคมของปี 2551 โดยได้รับผลกระทบจากยอดคำสั่งซื้อ และยอดขาย
ที่ชะลอตัวลงมากทั้งตลาดในประเทศและตลาดต่างประเทศ
สาเหตุจากปัญหาการเมืองในประเทศที่เกิดขึ้น รวมถึงปัญหาเศรษฐกิจโลกที่ชะลอตัว
แต่อย่างไรก็ตามปัจจัยบวกจากต้นทุนประกอบการที่ปรับตัวดีขึ้น
ส่งผลให้ผลประกอบการปรับลดลงไม่มากนัก

ด้านสภาวะแวดล้อมในการดำเนินกิจการพบว่า
ปัจจัยด้านภาวะเศรษฐกิจโลกและสถานการณ์ทางการเมืองยังสร้างความกังวลต่อกิจการอย่างต่อเนื่อง
ส่วนปัจจัยด้านอื่นๆ เช่น ราคาน้ำมัน อัตราดอกเบี้ย และอัตราแลกเปลี่ยน
เริ่มมีผลกระทบต่อการดำเนินกิจการน้อยลง

กระแสการคาดการณ์ภาวะเศรษฐกิจล่วงหน้าที่ไม่สามารถจะคาดเดาได้ว่าจะสิ้นสุดลงเมื่อใด
ส่งผลกระทบโดยตรงต่อผู้บริโภคส่วนใหญ่ที่ไม่กล้าที่จะจับจ่ายใช้สอยเพราะกังวลและไม่แน่ใจกับสถานการณ์ที่กำลังจะเกิดขึ้น
วิกฤติในลักษณะเช่นนี้ทำให้ตลาดรถจักรยานยนต์ชะลอตัวลงทันทีอย่างเห็นได้ชัดจากตัวเลขยอดการผลิตรถจักรยานยนต์ที่ลดลงอย่างต่อเนื่องตั้งแต่เข้าสู่ไตรมาสที่
3 เป็นต้นมา

ดังนั้นทางบริษัทผู้ผลิตรถจักยานยนต์จึงได้หากลยุทธ์ส่งเสริมการจำหน่ายที่เอื้ออำนวยให้ผู้บริโภคเป็นเจ้าของรถจักรยานยนต์ได้ง่าย
ซึ่งก็สามารถใช้ได้อย่างมีประสิทธิผลในระดับหนึ่ง
แต่ในสภาพเศรษฐกิจปัจจุบันที่กำลังซื้อของผู้บริโภคลดลงอาจเป็นอุปสรรคต่อการส่งเสริมการจำหน่ายโดยวิธีดังกล่าว
สำหรับสภาวะอุตสาหกรรมในปี 2552 คาดว่าจะทรงตัวจากปี 2551 หรืออาจปรับลดลงเล็กน้อย
ทั้งนี้เนื่องจาก

ปัจจุบันอัตราการถือครองรถจักรยานยนต์ของคนไทยสูง เฉลี่ยประมาณ 4 คนต่อ 1 คันแล้ว
ซึ่งใกล้จะถึงภาวะอิ่มตัว
ซึ่งในอนาคตจะส่งผลต่อการขยายตัวของตลาดรถจักรยานยนต์ภายในประเทศ อย่างไรก็ดี
เมื่อสถานการณ์ทางการเมืองมีความชัดเจนก็จะส่งผลด้านบวกต่อสภาวะเศรษฐกิจของประเทศโดยรวมตลอดจนความต้องการรถจักรยานยนต์ภายในประเทศด้วย
ในขณะที่การส่งออกรถจักรยานยนต์ในลักษณะชิ้นส่วนครบชุด (CKD)
ยังต้องรอดูจากสถานการณ์ภาวะเศรษฐกิจโลกอีกระยะหนึ่ง ซึ่งคาดการณ์ว่าในช่วงครึ่งปีหลัง
สถานการณ์นี้สามารถจะกลับเข้าสู่ภาวะปกติและค่อยๆ ขยายตัวได้ต่อไป
ซึ่งหมายถึงการเพิ่มความต้องการใช้ยางรถจักรยานยนต์ด้วย

3.5 การจัดหาผลิตภัณฑ์

บริษัท มีโรงงานตั้งอยู่ที่ เลขที่ 317 ซอย 6 ซี นิคมอุตสาหกรรมบางปู ต.แพรกษา
อ.เมืองสมุทรปราการ จ. สมุทรปราการ ประกอบไปด้วยอาคารที่ทำการสำนักงานใหญ่
สำนักงานโรงงาน โรงเก็บสินค้าและวัตถุดิบ โรงผสมสารเคมีกับยาง โรงงานผลิตยางใน
โรงงานผลิตยางนอก และโรงงานแห่งที่ 2 ตั้งอยู่ที่ 865/1 ม.4 ซอย 11 บี
นิคมอุตสาหกรรมบางปู ต.แพรกษา อ.เมืองสมุทรปราการ จ. สมุทรปราการ
ประกอบไปด้วยสำนักงานโรงงาน โรงงานเก็บสินค้า และโรงงานผลิตยางนอก

-   กำลังการผลิต

กำลังการผลิตและปริมาณการผลิตจริงของบริษัท ปี 2549-2551

+---------------------------------+-----------+-----------+-----------+
|                                 | 2551      | 2550      | 2549      |
+---------------------------------+-----------+-----------+-----------+
| กำลังการผลิตเต็มที่ (หน่วย : เส้น/ ปี)  | 1         | 1         | 1         |
|                                 | 9,519,752 | 8,750,000 | 8,750,000 |
| - ยางนอก                        |           |           |           |
|                                 | 1         | 1         | 1         |
| - ยางใน                         | 9,332,000 | 9,500,000 | 9,500,000 |
+---------------------------------+-----------+-----------+-----------+
| ปริมาณการผลิตจริง (หน่วย : เส้น / ปี) | 9,881,837 | 9,068,118 | 9,148,702 |
|                                 |           | 1         |           |
| - ยางนอก                        | 1         | 5,500,445 | 1         |
|                                 | 5,730,836 |           | 3,956,359 |
| - ยางใน                         |           |           |           |
+---------------------------------+-----------+-----------+-----------+

-   วัตถุดิบ

บริษัทให้ความสำคัญกับระบบควบคุมคุณภาพของสินค้าโดยมีการคัดสรรวัตถุดิบการตรวจสอบและควบคุมคุณภาพของวัตถุดิบก่อนจะตัดสินใจซื้อและก่อนจะนำมาเข้าสู่กระบวนการผลิตมีนโยบายเก็บสำรองวัตถุดิบ

ไว้อย่างน้อยประมาณ 3 สัปดาห์ สำหรับวัตถุดิบหลักในการผลิตมีประมาณ 10 ชนิด
โดยมีรายละเอียดเกี่ยวกับชนิด สัดส่วนการนำเข้า และการซื้อจากภายในประเทศ
ผู้จำหน่ายสำหรับปี 2551 ดังต่อไปนี้

+------------------------+------------------------+--------------------+
| ประเภท                 | สัดส่วนการนำเข้า(%)       | ผู้จำห               |
|                        | /ซื้อจากประเทศ           | น่ายวัตถุดิบ(Supplier) |
+------------------------+------------------------+--------------------+
| 1. ไนล่อน (Nylon Cord)  | 57.99 % จากประเทศไต้หวัน | บริษัท FORMOSA       |
|                        |                        |                    |
|                        | 33.01 % จากประเทศจีน    | บริษัท JIANGSU       |
|                        |                        | HAIYANG            |
|                        | 9.00 % จากประเทศไทย    |                    |
|                        |                        | บริษัท THAI-INDO     |
+------------------------+------------------------+--------------------+
| 2.ยางสังเคราะห์ (Butyl   | 50.58 %                | บริษัท CORDEX, DELTA |
| Rubber)                | จากประเทศแคนนาดา       |                    |
|                        |                        | บริษัท WELLOFF       |
|                        | 49.42 % จากประเทศรัสเซีย |                    |
+------------------------+------------------------+--------------------+
| 3.ยางสังเคราะห์          | 55.15 % จากประเทศเกาหลี | บริษัท แอล จี , คุมโฮ  |
| (Synthetic Rubber )    |                        |                    |
|                        | 23.40 %                | บริษัท SYMTAKE       |
|                        | จากประเทศอเมริกา        |                    |
|                        |                        | บริษัท บี เอส ที อี     |
|                        | 20.35 % จากประเทศไทย   |                    |
|                        |                        | บริษัท ZEON          |
|                        | 1.10 % จากประเทศญี่ปุ่น    |                    |
+------------------------+------------------------+--------------------+
| 4. ยางพารา (Natural    | 100 % จากประเทศไทย     | บริษัท วงศ์บัณทิต,      |
| Rubber)                |                        | ศรีตรัง ,ไทยฮั้ว       |
+------------------------+------------------------+--------------------+
| 5. ผงคาร์บอน (Carbon    | 92.44 % จากประเทศจีน    | บริษัท CSRC, BAOHUA, |
| Black)                 |                        |                    |
|                        | 7.56 % จากประเทศไทย    | บริษัทJINGDEZHEN     |
|                        |                        |                    |
|                        |                        | บริษัท               |
|                        |                        | ไทยคาร์บอนแบลค,     |
|                        |                        |                    |
|                        |                        | บริษัท ล็อกเล่ย์        |
+------------------------+------------------------+--------------------+
| 6. แคลเซียมคาร์บอเนต     | 100 % จากประเทศไทย     | บริษัท แซน แอนด์ ซอย  |
| (Calcium carbonate)    |                        |                    |
+------------------------+------------------------+--------------------+
| 7. เส้นลวด (Bead Wire)  | 100 % จากประเทศจีน      | บริษัท NINGBO,       |
|                        |                        | SHENGDA            |
+------------------------+------------------------+--------------------+
| 8. สารเคมี (Zinc Oxide) | 100 % จากประเทศไทย     | บริษัท เวิลด์เคม,      |
|                        |                        |                    |
|                        |                        | บริษัท จักรวาลเคมี     |
+------------------------+------------------------+--------------------+
| 9. ยางรีเคลม (Reclaimed | 96.96 % จากประเทศจีน    | บริษัท HUILI,        |
| Rubber)                |                        | WANGFENG           |
|                        | 3.04 % จากประเทศไทย    |                    |
|                        |                        | บริษัท ยูเนี่ยน เคมีเคิล  |
+------------------------+------------------------+--------------------+
| 10.ดินเคโอดีน (Crown     | 100 % จากประเทศไทย     | บริษัท ลัคกี้ ยูเนี่ยน     |
| Clay)                  |                        |                    |
+------------------------+------------------------+--------------------+

แม้ว่าบริษัทฯ จะไม่มีการทำสัญญาซื้อวัตถุดิบระยะยาวกับผู้จำหน่ายรายใด บริษัทฯ
ก็ยังไม่เคยประสบปัญหาขาดแคลนวัตถุดิบ
เนื่องจากมีแหล่งซื้อวัตถุดิบหลายแหล่งทั้งในประเทศและต่างประเทศ
สำหรับวัตถุดิบบางชนิดซึ่งบริษัทฯ ในกลุ่มจะต้องมีการใช้เหมือนกัน
บริษัทแม่จะเป็นตัวแทนในการจัดหาและเจรจาต่อรองในเรื่องราคาให้กับบริษัทในกลุ่ม ทำให้บริษัทฯ
ซื้อวัตถุดิบได้ในราคาที่ถูกกว่า ทั้งนี้บริษัทฯ จะเป็นผู้ชำระเงินค่าวัตถุดิบนั้นโดยตรงกับบริษัทผู้จำหน่าย
บริษัทฯ มีแหล่งซื้อวัตถุดิบได้ 2 แหล่งคือ

1. ซื้อวัตถุดิบโดยตรงจากผู้ผลิตและผู้จำหน่าย (Supplier)

2. ซื้อผ่านคนกลาง (Broker)

มูลค่าการสั่งซื้อวัตถุดิบแบ่งตามการซื้อโดยตรงและซื้อผ่านบริษัทคนกลาง (Broker) ปี 2549 –
2551

  ----------------- ---------- ---------- ---------- ------- ---------- -------
                    2551                  2550               2549       

  แหล่งที่มาของวัตถุดิบ   ล้านบาท     %          ล้านบาท     %       ล้านบาท     %

  ซื้อโดยตรง          988.33     80.85      1,232.19   81.49   1,186.36   94.93

  ซื้อผ่าน Broker      234.02     19.15      279.88     18.51   63.40      5.07

  รวม               1,222.35   100        1,512.07   100     1,249.76   100
  ----------------- ---------- ---------- ---------- ------- ---------- -------

บริษัทฯสั่งซื้อวัตถุดิบโดยตรงมากกว่าการสั่งซื้อผ่านคนกลางจึงสามารถควบคุมต้นทุนค่าใช้จ่ายและยังสร้างความสัมพันธ์ที่ดีระหว่างบริษัทฯ
กับผู้ผลิตและจำหน่ายวัตถุดิบอีกด้วย

มูลค่าการสั่งซื้อวัตถุดิบจากในประเทศและต่างประเทศในปี 2549-2551

  ------------------- ---------- ------- ---------- ------- ---------- -------
                      2551               2550               2549       

  แหล่งที่มาของวัตถุดิบ     ล้านบาท     %       ล้านบาท     %       ล้านบาท     %

  ในประเทศ            341.02     27.90   738.62     48.85   808.32     64.68

  ต่างประเทศ           881.33     72.10   773.44     51.15   441.43     35.32

  รวม                 1,222.35   100     1,512.06   100     1,249.75   100
  ------------------- ---------- ------- ---------- ------- ---------- -------

ปี 2551 บริษัทมีสัดส่วนการสั่งซื้อ วัตถุดิบในประเทศร้อยละ 27.90 และต่างประเทศ ร้อยละ
72.10 บริษัทได้มีการหันไปใช้
วัตถุดิบต่างประเทศมากขึ้นเนื่องจากมีการคาดการณ์ว่าเงินบาทจะแข็งค่ามากขึ้น

3.6 ผลกระทบต่อสิ่งแวดล้อม

บริษัทฯ ตั้งอยู่ในนิคมอุตสาหกรรมบางปู
จังหวัดสมุทรปราการได้ปฏิบัติตามเกณฑ์การควบคุมมลพิษและของเสียจากโรงงานให้อยู่ในเกณฑ์มาตรฐานของการนิคมอุตสาหกรรม
ปัจจุบันไม่มีมลพิษจากการผลิตที่ส่งผลกระทบต่อสิ่งแวดล้อม

การจัดการน้ำเสีย

เนื่องจากในกระบวนการผลิต ผลที่ตามมาจะมีน้ำเสียจากการผลิต
ซึ่งน้ำเสียส่วนใหญ่มาจากน้ำหล่อเย็นของเครื่องกล
เพื่อให้คุณภาพน้ำได้มาตรฐานตามที่กฎหมายกำหนด ทางบริษัทฯ ได้ลงทุนจัดทำบ่อดักน้ำมัน จำนวน 2
บ่อซึ่งระบบการทำงานของบ่อบำบัดน้ำเสีย จะมีการดักไขมันก่อนปล่อย และปรับ pH
ให้ได้ตามมาตรฐาน ก่อนที่จะปล่อยลงสู่ภายนอก
ทั้งนี้เพื่อเป็นการประเมินติดตามระดับคุณภาพของน้ำที่ปล่อยทิ้ง ทางบริษัทฯ ได้มีมาตรการดังต่อไปนี้

1. ตรวจติดตาม ค่า pH จาก pH meter และกระดาษลิตมัสเป็นประจำทุกวันๆ ละ 2 ช่วงเวลา
คือช่วงเช้าและช่วงบ่าย

2. ว่าจ้างบริษัท โกลบอล เอ็นไวรอลเมนทอล เทคโนโลยี จำกัด (Global Environmental
Co.,Ltd.)
ซึ่งได้รับมอบหมายจากการนิคมอุตสาหกรรมแห่งประเทศไทยทำการวิเคราะห์น้ำเสียของเสียของบริษัท
ซึ่งจากผลการสุ่มเก็บตัวอย่างน้ำเสียเดือนละ 2 ครั้ง มีค่า PH
อยู่ในเกณฑ์มาตรฐานน้ำทิ้งของการนิคมอุตสาหกรรมแห่งประเทศไทย

3. มีการบำรุงรักษา และ ทำความสะอาดบริเวณ บ่อบำบัดน้ำเสีย เป็นประจำทุกวัน อย่างต่อเนื่อง

4. บริษัทได้ติดตั้งระบบน้ำหล่อเย็น (คูลลิ่งทาวเวอร์) ที่ใช้กับเครื่องจักร
ซึ่งเป็นระบบแยกน้ำมันออกจากน้ำเสีย นำกลับมาใช้งานใหม่ช่วยประหยัดทรัพยากรน้ำ

การกำจัดสิ่งปฏิกูลหรือวัสดุที่ใช้แล้ว

ระบบการกำจัดสิ่งปฏิกูลหรือวัสดุที่ใช้แล้วของทางบริษัท จะทำการคัดแยกขยะแต่ละประเภทก่อนทิ้ง

และได้ว่าจ้างบริษัท เวสท์ แมเนจเมนท์ สยาม จำกัด
ซึ่งมีความเชี่ยวชาญพิเศษและมีประสบการณ์ในการให้การบริหารธุรกิจด้านการจัดการสิ่งแวดล้อม
และการกำจัดสิ่งปฏิกูลหรือวัสดุที่ใช้แล้ว เพื่อนำไปกำจัดให้ถูกต้อง
ซึ่งเป็นบริษัทที่ได้รับอนุญาตจากกรมโรงงานอุตสาหกรรม
และได้รับใบอนุญาตถูกต้องตามประกาศกระทรวงอุตสาหกรรมนอกจากนั้นบริษัทฯยังได้แต่งตั้งเจ้าหน้าที่เพื่อดูแลด้านอาชีวอนามัยและสภาพแวดล้อมในการทำงานเพื่อปฏิบัติตามกฎหมายสิ่งแวดล้อมเพื่อพัฒนาให้สถานประกอบการไม่ให้มีผลกระทบต่อสิ่งแวดล้อม

การจัดการด้านมลภาวะทางอากาศ

ในขั้นตอนการผลิตยางของบริษัทอาจก่อให้เกิดการฟุ้งกระจายของฝุ่นละออง บริษัทฯ
จึงเลือกใช้ระบบเครื่องดูดฝุ่น
ในการรวบรวมฝุ่นละอองเพื่อป้องกันการกระจายตัวสู่ภายนอกและบำบัดโดยระบบถุงกรองก่อนปล่อยสู่อากาศภายนอกเพื่อป้องกันปัญหาและเพื่อประสิทธิภาพที่ดีเลิศ
ให้สามารถควบคุมมลภาวะให้เป็นไปตามข้อกำหนด
ทั้งนี้เพื่อความสะอาดในสถานที่ทำงานและเพื่อพัฒนาคุณภาพสิ่งแวดล้อม
อีกทั้งบริษัทฯได้ติดตั้งระบบกำจัดฝุ่นผงบริเวณพื้นที่การผสมยาง โดยการติดตั้งระบบ
เครื่องดูดฝุ่นละออง Xylo ขนาด 150 แรงม้าจำนวน 2 ตัว
และใช้ระบบลำเลียงคาร์บอนแบบอัตโนมัติ (Auto carbon)
เพื่อพัฒนาระบบการผลิตให้ทันสมัยยิ่งขึ้นทั้งนี้ระบบลำเลียงคาร์บอนแบบอัตโนมัติจะช่วยป้องกันการรั่วไหลของคาร์บอนและป้องกันมลภาวะทางอากาศ

และในเดือนเมษายน 2551
ทางบริษัทได้เปลี่ยนจากน้ำมันเตาซึ่งใช้เป็นเชื้อเพลิงในการผลิตไอน้ำที่(Boiler)
เป็นก๊าซธรรมชาติซึ่งมีราคาที่ถูกกว่าทำให้ช่วยลดต้นทุนในการผลิต และเพื่อสิ่งแวดล้อมที่ดีขึ้น

3.7 งานที่ยังไม่ได้ส่งมอบ

-ไม่มี-